Burgdorf
Store norske leksikon,Geografi,Verdens geografi,Europa,Sveits’ geografi
Burgdorf er en by i Sveits, i kanton Bern, ved Emme nederst i Emmental, 18 kilometer nordøst for hovedstaden Bern, med 16 587 innbyggere (2020). Burgdorf inngår i agglomerasjonen Bern.
Burgdorf er kalt «porten til Emmental», og byen har stor handel med emmentalerost, i tillegg til betydelig kveghandel. Byen har også noe tekstilindustri. Historie På slottet (fra 1200-tallet) grunnla den kjente pedagogen Johann Pestalozzi sin berømte skole i 1798. Byen har et bevart borganlegg fra 1200-tallet som huser flere kulturhistoriske muséer. Les mer i Store norske leksikon Bern kanton Sveits' geografi Sveits' historie